หนี้สาธารณะพุ่งชน 10 ล้านล้าน ทะลุ 60% ของจีดีพี
หนี้ประเทศไทยพุ่งไม่หยุดแตะ 10 ล้านล้านบาท ทะลุ 60% ของจีดีพี ช่วง 6 เดือน กู้เงินไปแล้วเกือบ 6 ล้านล้านบาท
3 เม.ย. 2565

กระทรวงการคลัง รายงานสถานะหนี้สาธารณะของประเทศไทย ณ ก.พ. 2565 มีหนี้ 9,828,268 ล้านบาท คิดเป็น 60.17% ของจีดีพี เทียบกับเดือนก่อนหน้า หนี้สาธารณะเพิ่มขึ้นประมาณ 1 แสนล้านบาททั้งนี้หนี้่สาธารณะ 5 เดือนแรกของปีงบประมาณ 2565 (ต.ค. 2564 -ก.พ..2565) มีการกู้ชดเชยการขาดดุลงบประมาณ และการบริหารหนี้ ถึง 5,964,350 แสนล้านบาทนอกจากนี้ในส่วนของการกู้เงิน ภายใต้ พ.ร.ก. COVID-19 พ.ศ. 2563 อยู่ที่ 873,171 ล้านบาท จากกรอบที่ให้กู้ได้ 1 ล้านล้านบาท ขณะที่ เงินกู้ภายใต้ พ.ร.ก. COVID-19 เพิ่มเติม พ.ศ. 2564 กู้ไปแล้ว 368,166 ล้านบาท ใกล้เต็มวงเงิน 5 แสนล้านบาท โดยการกู้เงินจะต้องกู้ภายในสิ้นปีงบประมาณ 2565


ทั้งนี้ปีที่ผ่านมา รัฐบาลพล.อ.ประยุทธ์ จันทร์โอชา ได้ขยายกรอบเพดานสัดส่วนการก่อหนี้สาธารณะจาก 60% ของจีดีพี เป็น 70% ของจีดีพี เพื่อรองรับการกู้เงินชดเชยขาดดุลงบประมาณ 2565 และกู้เงินอื่นเพื่อรองรับการแก้ไขปัญหาเศรษฐกิจจากผลกระทบจากโควิด